ΓΡΑΠΤΗ ΕΡΩΤΗΣΗ E-1173/00

υποβολή: Malcolm Harbour (PPE-DE) προς την Επιτροπή

(12 Απριλίου 2000)

Θέμα: Χρηματοδότηση των πληροφορικών τεχνολογιών στον τομέα των αυτοκινήτων

Ενόψει της αναδιάρθρωσης που επιτελείται στην αυτοκινητοβιομηχανία της περιοχής West Midlands, και η οποία είναι αποτέλεσμα της διάσπασης του Ομίλου Rover με πρωτοβουλία της BMW, μπορεί, παρακαλώ, η

Επιτροπή να εξετάσει το ενδεχόμενο να παράσχει ειδική χρηματοδότηση για σχέδια πληροφορικών τεχνολογιών στην περιοχή του West Midlands επικεντρώνοντας τους στόχους της σε δραστηριότητες οι οποίες μπορούν να δημιουργήσουν θέσεις εργασίας για το εξειδικευμένο εργατικό δυναμικό που αντιμετωπίζει σήμερα το φάσμα της ανεργίας;

Απάντηση του κ. Barnier εξ ονόματος της Επιτροπής

(8 Ιουνίου 2000)

Η ενίσχυση που χορηγείται στα προγράμματα οικονομικής ανάπτυξης δυνάμει των ευρωπαϊκών διαρθρωτικών ταμείων θα είναι σημαντική στην περιοχή των West Midlands κατά τη διάρκεια της περιόδου 2000-2006. Στο πλαίσιο της πρωτοβουλίας e-Europe που θεσπίστηκε στο Ευρωπαϊκό Συμβούλιο της Λισσαβόνας, η ανάπτυξη της κοινωνίας των πληροφοριών είναι μία από τις προτεραιότητες της Επιτροπής και παρεμβαίνει σε πολλές ευρωπαϊκές πρωτοβουλίες χρηματοδότησης. Η Επιτροπή θα προσπαθήσει να ενταχθεί η ανάπτυξη της κοινωνίας των πληροφοριών, όπως οφείλει, στην προσεχή γενιά των προγραμμάτων των διαρθρωτικών ταμείων για την περιοχή σύμφωνα με την πρωτοβουλία e-Europe.

Κατάρχήν, μεγάλο τμήμα της περιοχής των West Midlands μπορεί να δικαιούται των ενισχύσεων των διαρθρωτικών ταμείων δυνάμει του στόχου 2 και του στόχου 2 Phasing-out. Με την χορήγηση ποσού άνω των 850 εκατ. ευρώ, το πρόγραμμα West Midlands θα είναι το μεγαλύτερο στο Ηνωμένο Βασίλειο βάσει του στόχου 2 κατά την περίοδο 2000-2006.

Το σχέδιο ανάπτυξης των West Midlands στο πλαίσιο του στόχου 2 το οποίοπεβλήθη πρόσφατα από τις αρχές του κράτους μέλους στην Επιτροπή περιλαμβάνει τις τέσσερις ακόλουθες προτεραιότητες: 1) ανάπτυξη ποικίλης και δυναμικής οικονομικής βάσης" 2) δημιουργία περιοχής που θα χαρακτηρίζεται από τη μάθηση και τις αρμοδιότητες" 3) δημιουργία τηςποδομής και των απαραίτητων όρων για την ανάπτυξη" 4) ανανέωση των κοινοτήτων. Οι ενισχύσεις για την καινοτομία και την ανάπτυξη της κοινωνίας των πληροφοριών θα αποτελέσουν ένα από τα κινητήρια θέματα του προγράμματος. Στο πλαίσιο των προτεραιοτήτων αυτών, μπορούν να προβλεφθούν οι ακόλουθες δραστηριότητες: ενίσχυση για την κατάρτιση όσον αφορά τη χρήση και την προώθηση της τεχνολογίας της πληροφόρησης και των επικοινωνιών" ενίσχυση στις ΜΜΕ στον τομέα τηςψηλής τεχνολογίας και ιδιαίτερα στις ειδικές επιχειρήσεις και κεφάλαιο κίνησης μέσω επιδοτήσεων, δανείων ή συμμετοχής. Το σχέδιο προγράμματος επισημαίνει την ανάγκη να δημιουργηθούν θέσεις απασχόλησης και εκτιμά κάθε μία από τις προαναφερθείσες δραστηριότητες βάσει της δημιουργίας νέων θέσεων απασχόλησης.

Δεύτερον, η περιοχή των West Midlands θα λάβει τμήμα του προγράμματος του στόχου 3, το οποίο αντιπροσωπεύει συνολικό ποσό 4 500 εκατ. ευρώ στο Ηνωμένο Βασίλειο. Η χρηματοδότηση αυτή, μαζί με εκείνη του στόχου 2, δύναται να προωθήσει στην επαναπασχόληση του ειδικευμένου προσωπικού που απασχολείτο πριν στη βιομηχανία αυτοκινήτων.

Η περιοχή των West Midlands μπορεί επίσης, επιπλέον των ποσών αυτών, να δικαιούται ενισχύσεωνπέρ καινοτόμων έργων, ιδιαίτερα στον τομέα της κοινωνίας των πληροφοριών. Η Επιτροπή επεξεργάζεται αυτή τη στιγμή σειρά κατευθυντήριων γραμμών σχετικά με τις ενέργειες αυτές.